જો સરકાર ખરેખર માઓવાદી સમસ્યાઓનો અંત લાવવા ઇચ્છતી હોય તો એણે સમસ્યાથી પાર નજર દોડાવવાની જરૂર છે. સરકારે સમસ્યાના હાર્દને શોધી કાઢવાની જરૂર છે, એક એવું હાર્દ જે ગરીબો માટે ધડકે છે અને ત્યાર પછી સૌથી ગરીબો માટે ખરેખર સારી કામગીરી કરવી જોઈએ. ગરીબો પાસે શસ્ત્રો ઉઠાવવાનું કોઈ કારણ હોતું નથી. તેમને તો ફક્ત ખોરાકની જરૂર હોય છે. તેમને જે ખોરાકની જરૂર છે એ અનાજ સરકાર પાસે છે, વેરહાઉસોમાં અને સંગ્રહની સુવિધાઓ વિના ખુલ્લામાં સડી રહ્યું છે.